Мне вельмі падабаюцца нашы канкурсанты. Яны ўпартыя, амбіцыёзныя і ўпэўненыя ў сабе. І нават інфармацыя пра тое, што іх выступленне ў Абу-Дабі праходзіць па-за конкурсам, не пагасіла маладога запалу. Мяркуецца, што ўсё ж такі будзе складзены рэйтынг, і нашы ўдзельнікі змогуць выявіць свае пазіцыі адносна іншых канкурсантаў. Гэта важна ведаць, бо наперадзе чакае Казань. Таму і нашы эксперты з раніцы да ночы працуюць на пляцоўках. Іх задача – выявіць хібы ў падрыхтоўцы канкурсантаў, занатаваць лепшы вопыт іншых краін, намацаць шляхі, якія прывядуць да мэты.